Diari Oficial de la Generalitat Valenciana


Sumari del DOGV 5714, del 29-02-2008 (2008/2621)

RESOLUCIÓ de 21 de febrer de 2008, del conseller d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2008.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2621


Data del document
:   21-02-2008

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 21 de febrer de 2008, del conseller d'Infraestructures i Transport, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2008. [2008/2621]  
La Generalitat Valenciana és competent en matèria d'ensenyances nauticoesportives i subaquaticoesportives, d'acord am el Reial Decret 1952/1996, de 23 d'agost, sobre Traspàs de Funcions i Servicis de l'administració de l'Estat a la Comunitat Valenciana, publicat en el Diari Oficial de la Comunitat Valenciana, de 24 de setembre de 1996, i és la conselleria d'Infraestructures i Transport la que assumix el desplegament i l'aplicació de les competències esmentades a través de la Direcció General de Ports, Aeroports i Costes.  
L'exercici d'estes funcions s'ha de realitzar, com s'establix en el reial decret citat, de conformitat amb els criteris establits amb caràcter general per la normativa estatal quant al contingut dels programes, el tipus de titulació i el disseny de proves.   
Les novetats normatives en esta matèria suposaran en 2008 que els exàmens les proves dels quals es realitzen abans del 3 de novembre de 2008 es regiran pel que disposa l'Orde del Ministeri de Foment, de 17 de juny de 1997, Reguladora de les Condicions per al Govern d'Embarcacions de Recreació, publicada en el Boletín Oficial del Estado, de 3 de juliol de 1997; en la Resolució de la Direcció General de la Marina Mercant, de 30 de desembre de 1997, publicada en el Boletín Oficial del Estado, de 9 de gener de 1998, que desenvolupa l'orde anterior, i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de 12 de març de 2002.  
Per la seua banda, els exàmens les proves dels quals es realitzen a partir del 3 de novembre de 2008 es regiran pel que disposa l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado, de 3 de novembre de 2007, i la resta de normativa que esta orde preveu.  
Per tot això, i fent ús de les atribucions que concedix al conseller d'Infraestructures i Transport de la Generalitat Valenciana el Decret 117/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Únic  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les bases següents:  
1. Es convoquen els següents exàmens teòrics per províncies  
Alacant  
9/10 maig  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 24 d'abril  
24/25 octubre  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 9 d'octubre  
Castelló  
6 /7 juny  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 22 de maig  
València  
11/12 abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 26 de març  
18 / 19 juliol  
Capità de iot  
Patró de iot  
Patró d'embarcacions de recreació  
Patró per a navegació bàsica.  
- Matrícula fins al dia 3 de juliol  
12 /13 desembre  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 28 de novembre  
2. Normes generals  
2.1. Per a obtindre el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i navegació que establix l'Orde de 17 de juny de 1997 del Ministeri de Foment, per la qual es regulen les condicions per al govern d'embarcacions de recreació, sense perjuí de l'aplicació de l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació en els casos en què procedisca.  
2.2. Per als títols que habiliten per a governar motos nàutiques, les persones que superen els exàmens teòrics hauran d'acreditar la realització del curs pràctic que establix el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat per a la utilització de les motos nàutiques.  
2.3. Els aspirants que no es presenten en les proves en el dia i l'hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els seus drets a la convocatòria.  
2.4. Per a l'examen teòric de patró de iot s'ha d'estar en possessió del títol de patró d'embarcacions de recreació o, si és el cas, en tràmit d'expedició.  
2.5. Per a l'examen teòric de capità de iot s'ha d'estar en possessió del títol de patró de iot o, si és el cas, en tràmit d'expedició.  
3. Presentació de sol·licituds  
3.1. Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en el lloc detallat en la base 3.2.1 i en les oficines PROP.  
3.2. Les sol·licituds per a prendre part en les convocatòries es podran presentar:  
3.2.1 En les dependències de la conselleria d'Infraestructures i Transport situades a l'avinguda d'Aguilera, 1, 8ª planta, 03705 Alacant.  
3.2.2 En els corresponents registres dels servicis centrals i territorials de les distintes conselleries i en qualsevol de les oficines PROP de la Generalitat Valenciana.  
3.2.3 En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Titulació Examen Expedició Renovació Examen  
 teòric del títol / Convalidació pràctic  
Capità de iot 74,65 € 89,57 € 26,12 € 126,76 €  
Patró de iot 59,72 € 26,12 € 26,12 € 70,42 €  
Patró embarc. de recreació 44,78 € 26,12 € 26,12 € 49,30 €  
Patró navegació bàsica 44,78 € 26,12 € 26,12 € 42,25 €  
Patró moto nàutica A i B 43,91 € 25,61 € 25,61 € 41,43 €  
\* \* \* \* \*  
Titulación Examen Expedición Renovación Examen  
 teórico del título / Convalidación práctico  
Capitán de yate 74,65 € 89,57 € 26,12 € 126,76 €  
Patrón de yate 59,72 € 26,12 € 26,12 € 70,42 €  
Patrón emb. de recreo 44,78 € 26,12 € 26,12 € 49,30 €  
Patrón naveg. básica 44,78 € 26,12 € 26,12 € 42,25 €  
Patrón moto náut. A y B 43,91 € 25,61 € 25,61 € 41,43 €  
4. Documentació  
4.1. Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:  
- Una fotografia  
- Fotocòpia del document nacional d'identitat, i en el cas que no siga espanyol, document acreditatiu de la personalitat.  
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997 de la Direcció General de la Marina Mercant, publicada en el Boletín Oficial del Estado de 9 de gener de 1998, o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què se certifique que la persona interessada complix el criteri 1.3 de l'annex I de la resolució mencionada.  
No serà necessària la presentació del certificat mèdic si la persona interessada acredita haver-lo presentat, en l'àmbit de competències de l'administració de la Generalitat Valenciana, dins del termini dels 5 anys anteriors amb una sol·licitud d'expedició d'alguna titulació regulada en l'Orde de 17 de juny de 1997 del Ministeri de Foment  
- Autorització paterna o del tutor/a, o un altre document acreditatiu, per a aspirants d'edat compresa entre els 16 i 18 anys (sense complir).  
- Fotocòpia confrontada del títol o targeta d'identitat marítima de la titulació anterior. Les persones que opten als títols de patró de iot i capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la seua tramitació. Les persones que hagen tramitat els mencionats títols en una altra comunitat autònoma hauran de demostrar documentalment la seua possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures hauran de presentar fotocòpies confrontades.  
- Exemplar per a l'administració de l'imprés de pagament (mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Comunitat Valenciana, de 22 de març de 2005, segons es detalla a continuació:  
- En cap cas es podrà acumular el pagament de les distintes taxes indicades en el quadre anterior. S'haurà d'efectuar únicament el pagament que corresponga al procediment administratiu que es pretenga iniciar.  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i la forma escaient prevista en estes bases.  
5. Termini de presentació de sol·licituds  
5.1. El termini de presentació de sol·licituds s'iniciarà per a cada convocatòria, un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.  
5.2. No s'admetrà cap sol·licitud presentada fora del termini establit.  
6. Horari i lloc d'exàmens  
6.1. Els exàmens es realitzaran durant el divendres de vesprada i dissabte de matí i/o vesprada de les dates indicades en la base primera. Els horaris estaran en funció dels aspirants matriculats i la disponibilitat d'aules adequades. Els exàmens de capità de iot i patró de iot es realitzaran en jornades de divendres i dissabte. La resta de titulacions serà en horari de divendres o dissabte.  
6.2. Els horaris i lloc d'examen seran els anunciats pel president del tribunal en el tauler d'anuncis de la Direcció General de Ports, Aeroports i Costes a Alacant situat en l'adreça mencionada en la base 3.2.1, a l'edifici PROP de València, situat al carrer de Gregorio Gea, 27 i a l'edifici PROP de Castelló, situat a l'avinguda del Mar, 16. Així mateix, es publicarà en la pàgina web de la conselleria d'Infraestructures i Transport com a mínim una setmana abans de la data de realització de l'examen, una vegada finalitzat el termini de presentació de sol·licituds.  
7. Desenvolupament de les proves  
7.1. El desenvolupament de les proves que es realitzen abans del 3 de novembre de 2008 es regirà pel que establix l'Orde de 17 de juny de 1997, publicada en el Butlletí Oficial de l'Estat, de 3 de juliol de 1997. S'adaptarà al programa establit en l'esmentada orde i en la Resolució de la Marina Mercant, de 30 de desembre de 1997, publicada en el Butlletí Oficial de l'Estat, de 9 de gener de 1998, així com en el Reial Decret 259/2002 de 8 de març, del Ministeri de Foment.  
El desenvolupament de les proves que es realitzen a partir del 3 de novembre de 2008 es regirà pel que establix l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Butlletí Oficial de l'Estat, de 3 de novembre de 2007, i la resta de normativa que esta orde preveu.  
7.2. A fi de poder entrar en les aules i realitzar l'examen els aspirants hauran de presentar-se en el lloc de la realització de l'examen amb el següent:  
- Documents originals del DNI, permís de conducció, passaport o targeta de residència. No són vàlids a estos efectes els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors.  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, el qual podrà ser exclòs de la convocatòria en qualsevol moment si no complix els requisits.  
- Justificant bancari (mod. 046) del pagament de les taxes corresponents a la inscripció en la prova a la Generalitat Valenciana.  
- Estris d'escriptura (llapis, bolígraf, goma d'esborrar, etc.), transportador nàutic, regle, escaire o cartabó, compàs, etc. Així mateix, s'autoritza l'ús de calculadores senzilles i no es permet l'ús de calculadores científiques i/o programables, agendes electròniques, ni ordinadors personals.  
- Per als exàmens de capità de iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del corresponent diccionari.  
8. Tribunal  
8.1. El conseller d'Infraestructures i Transport nomena com a tribunal per a avaluar els exàmens esmentats als membres següents:  
Tribunal titular  
President: Carlos J. Eleno Carretero.  
Secretària: Concepción Morillas Barrio.  
Vocals:  
- José Manuel Sánchez Veiga.  
- Pedro Olano Codesido.  
- Francisco José Sánchez Piqueras.  
- Tomás Vicente Varó Giner.  
Tribunal suplent  
President: Julio Marín Sánchez.  
Secretari: Agustín Lloret Soler.  
Vocals:  
- Jorge Moltó López.  
- Francisco Bayarri Cebrián.  
- Gustavo González García  
8.2. Els membres dels tribunals i el personal auxiliar d'examen tindran dret al pagament de les indemnitzacions per assistències, d'acord amb el que establix el Decret 24/1997, d'11 de febrer, del Govern Valencià, i en l'Orde de 23 de juliol de 1998, de la conselleria d'Economia, Hisenda i Administració Pública, per la qual es desenvolupa el dret anterior.  
9. Resultats i revisió d'exàmens  
9.1. Finalitzats els exàmens i una vegada realitzada la correcció pel tribunal, els resultats es publicaran en el tauler d'anuncis de les dependències de la Direcció General de Ports, Aeroports i Costes a Alacant, així com en la pàgina web de la Generalitat Valenciana (www.cit.gva.es), de la conselleria d'Infraestructures i Transport.  
9.2. Els candidats disposaran de 10 dies naturals, comptadors a partir del dia en què es facen públics les llistes de la convocatòria de què es tracte, per a sol·licitar la revisió del seu examen pel tribunal.  
9.3. La revisió d'examen teòric haurà de ser sol·licitada per la persona que ha realitzat l'examen, s'adreçarà al president del tribunal i s'enviarà on establix la base 3.2.1. En esta sol·licitud es farà constar el nom i cognoms de la persona que ha realitzat l'examen, el seu DNI, adreça i número de telèfon/fax, examen i/o assignatura de què es tracte, i data de la convocatòria i s'utilitzarà per a això l'imprés de l'annex I.  
9.4. Contra els resultats de la revisió d'exàmens podrà interposar-se recurs d'alçada en el termini d'un mes, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.  
9.5. Ateses i resoltes les revisions d'exàmens, el tribunal elaborarà les actes definitives.  
9.6. Els exàmens es conservaran durant el termini de tres mesos, comptadors des de l'endemà de la data de realització.  
10. Sol·licitud de títols i targetes d'identitat marítimes  
No hi ha termini establit per a les sol·licituds d'expedició, renovació i convalidació de títols, i estes es poden realitzar qualsevol dia hàbil, per al tràmit de les quals es presentarà la següent documentació.  
- Dos fotografies recents, amb nom, cognoms i número de Document Nacional d'Identitat per darrere.  
- Fotocòpia del document nacional d'identitat o, en cas que no siga espanyol, document acreditatiu de la personalitat.  
- Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997 de la Direcció General de Marina Mercant, publicada en el Boletín Oficial del Estado, de 9 de gener de 1998; o bé presentar una fotocòpia compulsada de la llicència de conducció acompanyada de l'informe d'un metge o diplomat en òptica en què se certifique que la persona interessada complix el criteri 1.3 de l'annex I de la resolució mencionada.  
No serà necessària la presentació del certificat mèdic, si la persona interessada acredita haver-lo presentat, en l'àmbit de competències de l'administració de la Generalitat Valenciana, dins del termini dels 5 anys anteriors amb una sol·licitud d'expedició d'alguna titulació regulada en l'Orde de 17 de juny de 1997 del Ministeri de Foment  
- Fotocòpia confrontada del títol o targeta d'identitat marítima de la titulació anterior. Les persones que opten als títols de patró de iot i capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la seua tramitació. Les persones que hagen tramitat els mencionats títols en una altra comunitat autònoma hauran de demostrar documentalment la seua possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures hauran de presentar fotocòpies confrontades.  
- Exemplar per a l'administració de l'imprés de pagament (mod. 046) per a l'expedició dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Comunitat Valenciana de 22 de març de 2005, segons el quadre de la base quarta d'esta orde.  
València, 21 de febrer de 2008.-El conseller d'Infraestructures i Transport: Mario Flores Lanuza.